Transpordiamet	
info@transpordiamet.ee	
 	24.07.2026 nr 1-4/1798 - 1	
	
Liiklusregistri andmevahetusplatvormiga liitumise taotlus		
	
Tallinna Keskkonna- ja Kommunaalamet taotleb juurdepääsu liiklusregistri andmevahetusplatvormile (AVP), et kasutada liiklusregistri andmeid Tallinna operatiivinfo süsteemis OPInfo esitatud eriveoloa taotluste menetlemisel. Andmeid kasutatakse taotluses märgitud sõidukite registrijärgsete põhi- ja tehniliste andmete automaatseks kontrollimiseks. 
Andmete kasutamise vajadus on pidev. Liiklusseaduse § 34¹ lõike 3 kohaselt annab eriveoloa tee omanik ning peab enne loa andmist veenduma sama seaduse § 34² lõike 1 punktides 1–4 sätestatud nõuete täitmises. Majandus- ja taristuministri 4. septembri 2015. aasta määruse nr 114 § 3 lõike 6 kohaselt ei anna eriveoluba õigust ületada sõiduki valmistaja lubatud suurimat täismassi ega lubatud teljekoormusi. Seetõttu on liiklusregistri põhi- ja tehniliste andmete kontroll vajalik eriveoloa taotluse menetlemiseks. 

Taotletav mahupakett: mahupakett 1 (kuni 2000 päringut kalendrikuus). 
Taotletavad andmegrupid: 
• sõiduki põhiandmed; 
• sõiduki tehnilised andmed. 
Teenust kasutav infosüsteem: Tallinna operatiivinfo süsteem OPInfo. 
Teenust kasutavad keskkonnad ja staatilised IP-aadressid: 
• tootmiskeskkond: 194.204.19.37; 
• demokeskkond: 87.119.171.78; 
• arenduskeskkond: 87.119.187.205. 

Tallinna Keskkonna- ja Kommunaalamet kinnitab, et saadud andmeid kasutatakse üksnes käesolevas taotluses märgitud eesmärgil, määratletud ja õiguspärase eesmärgi saavutamiseks ning kooskõlas õigusaktidega. 	

Lugupidamisega	
	
(allkirjastatud digitaalselt)	
Meelis Uustal	
ehitusõiguse ja tegevuslubade osakonna juhataja

Tehniline kontaktisik: Irena Oja, infosüsteemide analüütik
640 4378, irena.oja@tallinnlv.ee